પાટીદાર અનામત આંદોલન દરમ્યાન સર્જાયેલ તોફાનોની યાદ હજુ શીલજ સર્કલ ખાતે આવેલી પોલીસ ચોકી કરાવે છે. અઢી વર્ષ પહેલાં ઉશ્કેરાયેલા પાટીદારોએ પોલીસ ચોકી સળગાવી હતી અને સંખ્યાબંધ ગાડીઓના કાચ પણ તોડી નાંખ્યા હતા. બોપલ પોલીસ કેટલાક આરોપીઓની ધરપકડ પણ કરી હતી શીલજ રિંગ રોડ પર પોલીસ કર્મીઓને બેસવા માટે પોલીસ ચોકી બનાવવામાં આવી હતી જોકે અઢી વર્ષથી આ પોલીસ ચોકી તૂટેલી અને સળગેલી હાલતમાં છે. રિંગ રોડ પર ફરજ બજાવતા પોલીસકર્મીઓ પોલીસ ચોકીમાં બેસવાની જગ્યાએ ચાની કીટલી કે પછી ઝાડના છાયામાં બેસીને આરામ કરતા હોય છે.